**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.01.2020, ora 08.00 – 09.01.2020, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.01.2020, ora 7.00**

**RÂURI**

**Debitele au fost** **relativ staţionare**, exceptând cursul inferior al Mureșului, unde au fost în scădere.

Formațiunile de gheață (gheață la maluri, năboi, pod de gheață) prezente în majoritatea bazinelor hidrografice au fost în intensificare și extindere.

Debitele se situează, în general, la valori cuprinse între 30-90% din mediile multianuale lunare, mai mari pe unele râuri din bazinul superior și mijlociu al Jiului (Jaleş, Bistriţa, Motru), pe unii afluenţi ai Oltului de pe sectorul inferior (Olănești, Luncavăț), pe cursul mijlociu şi inferior al Moldovei şi pe unele râuri din Dobrogea (Slava, Hamangia, Râmnic) și mai mici (sub 30% din normalele lunare) pe râurile din bazinele hidrografice: Crasna, Barcău, Crișul Alb, Crişul Negru, Moraviţa, Nera, Bârlad, Jijia, pe cursurile inferioare ale Someşului şi Bistriţei, unii afluenţi ai Someşului (Sălăuţa, Şieu, Bistriţa, Ilişua, Lonea, Fizeș, Lăpuş, Cavnic), pe unii afluenţi ai Mureşului (Luţ, Feernic, Vişa, Ampoi, Sebeș, Râul Mare, Cerna) şi pe unii afluenţi ai Oltului mijlociu (Homorod, Hârtibaciu).

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi relativ staţionare.**

Sunt posibile creșteri ușoare de debite, ca urmare a efectului combinat al precipitațiilor lichide slabe prevăzute și cedării apei din stratul de zăpadă pe unele râuri mici din nordul, centrul și în nord-estul țării.

Formațiunile de gheță (gheață la maluri, năboi, pod de gheață) existente pe majoritatea râurilor se vor menține fără modificări importante, exceptând unele râuri mici din nordul, centrul și în nord-estul țării, unde vor fi în ușoară diminuare și restrângere.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) **î**n intervalul 08-09.01.2020 **a fost în scădere, având valoarea de 4100 m3/s**, sub media multianuală a lunii **ianuarie (4950 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** **în scădere (3900 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 08.01.2020, ora 08.00 –09.01.2020, ora 06.00**

**În ţară,** valorile termice diurne au caracterizat o vreme rece în zonele joase din vest, nord-vest și centru, în timp ce în sud și în est acestea au fost apropiate de normalul acestei date. Temperaturile maxime s-au încadrat între -9 grade la Târgu Secuiesc și 6 grade la Pătârlagele. În Banat, local în Crișana și în Transilvania s-a semnalat ceață și nebulozitate joasă, asociate cu depunere de chiciură. În celelalte regiuni cerul a fost variabil, mai mult senin, exceptând a doua jumătate a nopții, când a prezentat înnorări în nordul teritoriului. Vântul a sufla slab și moderat. La ora 20 era strat de zăpadă în zona de munte, unde măsura până la 157 cm în Munții Făgăraș (Bâlea Lac), în Maramureș (până la 4 cm), local în Transilvania (până la 13 cm) și în jumătatea de nord a Moldovei (până la 16 cm) și pe arii restrânse în Crișana și Banat (până la 5 cm și respectiv 1 cm). În cursul nopții temperatura aerului a coborât sub pragul gerului în centrul și nordul teritoriului, iar izolat și în rest, astfel încât la ora 06.00 se înregistrau -21 de grade la Întorsura Buzăului şi 2 grade la Pătârlagele.

**Observație:** în intervalul de diagnoză au fost în vigoare 18 atenționări meteorologice cod galben pentru fenomene meteorologice periculoase imediate, emise după cum urmează: 6 de SRPV Timișoara, 6 de SRPV Cluj și 6 de SRPV Sibiu.

**La Bucureşti,** valorile termice diurne s-au menținut ușor mai ridicate decât cele normale în această perioadă, dar noaptea a fost rece, îndeosebi în zona preorășenească. Cerul a fost mai mult senin, iar vântul a suflat slab până la moderat. Temperatura maximă a fost de 4 grade la toate stațiile meteorologice, iar la ora 06.00 se înregistrau -6 grade la Băneasa, -4 grade la Filaret și -3 grade la Afumați.

**3. Prognoza meteorologică în intervalul 09.01.2020, ora 08.00 –10.01.2020, ora 8.00**

**În ţară,** valorile termice vor fi în creștere ușoară. Cerul va fi variabil, cu înnorări temporare în special în nord, în centru și în nord-est. În extremitatea nordică a țării pe arii restrânse se vor semnala precipitații slabe, mixte, predominant fulguieli în zona Carpaților Orientali și izolat vor fi condiții de polei. În zonele joase, cu precădere dimineața și noaptea, local va fi ceață, care izolat va persista. Vântul va sufla slab și moderat, cu unele intensificări pe crestele montane. Temperaturile maxime se vor încadra între -2 și 7 grade, mai scăzute în zonele cu ceață persistentă, dar și ușor mai ridicate în Oltenia și în dealurile Munteniei; minimele termice vor fi cuprinse, în general, între -12 și -2 grade.

**La Bucureşti,** valorile termice vor fi în creștere ușoară. Cerul va fi variabil, cu înnorări trecătoare, iar vântul va sufla slab. Temperatura maximă va fi de 5...6 grade, iar cea minimă de -4...-3 grade, mai scăzută în zona preorășenească, unde dimineața și noaptea vor fi condiții de ceață.

**4. Buletin nivometeorologic pentru perioada 08-09.01.2020**

**Prognoza vremii în intervalul 08-09 ianuarie**

Vremea va fi frumoasă, local geroasă noaptea la peste 1800 m. Cerul va fi mai mult senin. Vântul va sufla în general slab din sector nordic.

**Temperaturi prognozate în intervalul 07.01.2020, ora 20 - 08.01.2020, ora 20:**

**Peste 1800 m:** temperaturi minime: -12…-9 gr.C; temperaturi maxime: -3…1 gr.C;

**Sub 1800 m:** temperaturi minime: -9…-6 gr.C; temperaturi maxime: -1…4 gr.C.

**Vânt la 2500 m:** 30-40 km/h din N.

**Evoluția stratului de zăpadă și a riscului de avalanșă**

**Munții Bucegi** **RISC ÎNSEMNAT (3)**

Plăcile de vânt de la suprafața stratului sunt formate peste un strat de zăpadă relativ recentă, cu rezistență scăzută și puțin stabilizat. În zonele adăpostite, depozitele de zăpadă pot depăși 1-1.5 m. Principalele riscuri sunt reprezentate de prezența plăcilor de vânt, care se regăsesc cu precădere pe versanții sudici, sud-estici și sud-vestici, iar în locurile adăpostite de depozitele de zăpadă formate prin acumulare. Chiar și la supraîncărcări mici pot fi declanșate avalanșe pe versanții suficient de înclinați, iar în zonele adăpostite, cu acumulări mai mari, avalanșele pot antrena un volum mai însemnat de zăpadă.

**Munții Făgăraș RISC ÎNSEMNAT (3)**

În partea superioară a stratului zăpada căzută recent măsoară pe alocuri 50-60 cm. Este in proces de tasare și compactare și este depusă peste straturile mai vechi, relativ stabile. În locurile adăpostite, depozitele de zăpadă măsoară pe alocuri peste 2-3 metri.

Principalele riscuri sunt reprezentate de stratul instabil de zăpadă din partea superioară, format prin acumulări din episoadele recente de ninsori, precum și de plăcile de vânt, formate cu precădere pe versanții sudici, sud-estici și sud-vestici. La supraîncărcări mici se pot declanșa avalanșe pe versanții înclinați, iar în zonele adăpostite, cu acumulări mai mari, acestea pot antrena un volum însemnat de zăpadă.

**Munții Parâng-Şureanu RISC REDUS (1)**

Stratul de zăpadă este consolidat și relativ stabilizat, dar depozitele de zăpadă de pe văi și din alte zone adăpostite pot atinge 50 cm.

Avalanșele de mici dimensiuni sunt posibile doar în cazuri izolate, la supraîncărcări mari, în zonele cu acumulări mai mari de zăpadă și cu pante foarte înclinate.

**Munții Ţarcu-Godeanu RISC REDUS (1)**

Stratul de zăpadă recentă este compactat și atinge pe alocuri 10-20 cm, atât peste, cât și sub 1800 m, fiind depus peste stratul vechi, înghețat și stabilizat. La supraîncărcări mari se pot declanșa avalanșe de dimensiuni mici pe pantele foarte înclinate din zonele cu acumulări mai mari de zăpadă din zonele adăpostite și de pe văi.

**Munții Călimani-Bistri**ț**ei-Ceahlău RISC REDUS (1)**

Stratul de zăpadă are dimensiuni reduse, este compactat și în mare parte înghețat.

Avalanșele de mici dimensiuni sunt posibile doar în cazuri izolate, la supraîncărcări mari, în zonele cu pante foarte înclinate, unde sunt acumulări mai importante de zăpadă.

**Munții Rodnei RISC REDUS (1)**

Stratul de zăpadă este consolidat și relativ stabilizat.

Avalanșele de mici dimensiuni sunt posibile doar în cazuri izolate, la supraîncărcări mari, în zonele cu acumulări mai mari de zăpadă și cu pante foarte înclinate.

**Munții Vl**ă**deasa-Muntele Mare RISC REDUS (1)**

Stratul de zăpadă recentă, ce atinge pe alocuri 10-15 cm, este compactat și stabilizat și este depus peste stratul vechi, înghețat și stabilizat. La supraîncărcări mari se pot declanșa avalanșe de dimensiuni mici în zonele cu acumulări mai mari de zăpadă din zonele adăpostite și de pe văi.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.